***1ο ΓΕΛ ΠΡΕΒΕΖΑΣ ΣΧ.ΕΤΟΣ 2013-14***

***ΕΡΕΥΝΗΤΙΚΗ ΕΡΓΑΣΙΑ Α΄ΤΕΤΡΑΜΗΝΟΥ***

***<< Μεγαλώνοντας ως αγόρι ……..μεγαλώνοντας ως κορίτσι!>>***

***Θέμα σεναρίου:***

***Η αντιμετώπιση της οικογένειας απέναντι σε δύο αδέρφια ετερόφυλα. Θέλουμε να αναδείξουμε τα στερεότυπα που έχει δημιουργήσει για τα δύο φύλα η κοινωνία. Οι γονείς θέλουν το αγόρι σκληρό, υπεύθυνο, το εμπιστεύονται και περιμένουν περισσότερα πράγματα. Αντίθετα, το κορίτσι το αντιμετωπίζουν πιο στοργικά, προστατευτικά, την έχουν περισσότερο «χαϊδεμένη», δεν έχουν συνειδητοποιήσει την ηλικία της, την θέλουν σεμνή και μαζεμένη.***

***Σκοπός μας λοιπόν, είναι να αναδείξουμε μια οικογένεια, με δύο παιδιά και δύο γονείς και τη διαφορετική συμπεριφορά απέναντι σε δύο αδέρφια δίδυμα, αντίθετου όμως φύλου. Που παρόλο που είχαν την ίδια ηλικία και τις ίδιες ανάγκες, οι γονείς τα αντιμετωπίζουν εντελώς διαφορετικά!***

***Τίτλος σεναρίου: Σχέσεις γονέων- παιδιών***

***ΣΚΗΝΗ 1 (πατέρας-γιός)***

**Γιός: Πατέρα θέλω να σου μιλήσω.**

**Πατέρας: Πες ρε, τι θες πάλι;**

**Γιος: Θέλω να μου δώσεις… ένα προφυλακτικό.**

**Πατέρας: Μπράβο παιδί μου, είμαι περήφανος. Πάρε!**

**Γιος: Ευχαριστώ πάρα πολύ πατέρα.**

**Πατέρας: Τίποτα και να προσέχεις!!!**

**‘’Το παιδί μου βρήκε κοπέλα, θα γίνει άντρας! Πρέπει να το πω στη μητέρα του!’’**

***ΣΚΗΝΗ 2 ( μητέρα-κόρη)***

**Κόρη: Μαμά, θα πάω σπίτι του Μπάμπη το απόγευμα.**

**Μητέρα: Σπίτι του Μπάμπη; Τι να κάνεις; Ποιοι θα είστε;**

**Κόρη: Εεε, βασικά οι δυο μας… και ήθελα να σου πω και κάτι άλλο…**

**Μητέρα: Ακούω…**

**Κόρη: Το σκέφτηκα, και νιώθω έτοιμη να ολοκληρώσω τη σχέση μου με τον Μπάμπη… Τον αγαπάω, με αγαπάει και είμαστε καλά… Οπότε, αυτό που θέλω, είναι να μου δώσεις ένα προφυλακτικό.**

**Μητέρα: Τι είναι αυτά που λες παιδί μου; Ξέρεις τι ηλικία έχεις; Άμα το μάθει ο πατέρας σου θα σε σκοτώσει!!**

**Κόρη: Έλα ρε μαμά, σου εξήγησα! Και ούτως ή άλλως εγώ θέλω και θα το κάνω!! Δε θα παίρνεις εσύ αποφάσεις για τη ζωή μου!**

**Μητέρα: Μην τολμήσεις και βγεις από το σπίτι! Δεν έχεις να πας πουθενά!!! Και φρόντισε να ξεκόβεις σιγά-σιγά απ’ αυτόν!**

***ΣΚΗΝΗ 3 ( Μητέρα- πατέρας)***

**Μητέρα: Μήτσο, συνέβη κάτι φοβερό που πρέπει να συζητήσουμε.**

**Πατέρας: Ναι, κι εγώ θέλω να σου πω!**

**Μητέρα: Πες πρώτος, αφού απ’ ότι βλέπω είναι κάτι καλό!**

**Πατέρας: Ήρθε ο γιος μας πριν λίγο και μου ζήτησε ένα προφυλακτικό.**

**Μητέρα: Μα καλά! Συνεννοημένα είναι;; Και η κόρη σου το ίδιο μου ζήτησε.**

**Πατέρας: Τι έκανε; Ααα, δεν είμαστε καλά! Δε θα ξαναβγεί από το σπίτι! Δεν είναι πράγματα αυτά!**

***ΠΩΣ ΘΑ ΕΠΡΕΠΕ ΝΑ ΕΙΝΑΙ:***

**Μητέρα: Αγάπη μου, θέλω να συζητήσουμε κάτι.**

**Πατέρας: Πες μου αγάπη μου. Σε ακούω!**

**Μητέρα: Νομίζω ότι τα παιδιά μας έχουν φτάσει σε μια ηλικία που θα μπορούσαν να έχουν ερωτικούς συντρόφους… Μήπως θα έπρεπε να τους μιλήσουμε γι’ αυτό;**

**Πατέρας: Έχεις δίκιο! Φώναξε τους να το συζητήσουμε!**

**Βέλιου Γλυκερία**

**Κίκερης Γιάννης**

**Μεσσήνης Φώντας**

**Μουστακίδου Αναστασία**

**Μπόκιας Θωμάς**

**Νάτσος Λευτέρης**